open-index/open-wikipedia-markdown huggingface dataset:
Belgia olympialaisissa

**[[Belgia]]** on osallistunut olympialaisiin vuodesta 1900 alkaen. Belgialaiskaupunki Antwerpen toimi kesäolympialaisten isäntänä vuonna 1920, ja nuo kotikisat ovatkin mitalimäärän perusteella Belgian kiistatta menestyksekkäimmät yksittäiset olympialaiset. Maa keräsi kotikisoistaan yhteensä 35 mitalia ja sijoittui mitalitilastossa viidenneksi. Pariisin 1900 kesäolympialaisissa Belgia keräsi 16 mitalia ja sijoittui mitalitilastossa neljänneksi.

Belgian menestyksekkäimmät urheilumuodot olympialaisissa ovat olleet jousiammunta ja pyöräily. Talviolympialaisissa maa on saavuttanut vain viisi mitalia, jotka ovat tulleet taitoluistelusta, pikaluistelusta ja rattikelkkailusta. Maan ensimmäinen olympiavoittaja oli Hubert van Innis, joka voitti jousiammunnassa kultaa Pariisissa 1900.

## Belgian olympiamitalit urheilumuodoittain

## Lähteet
* 
* 
* https://archive.is/20130427020300/www.london2012.com/country/belgium/medals/index.html
* 
*
Tim Hardaway

**Timothy Duane "Tim" Hardaway** (s. 1. syyskuuta 1966 Chicago) on yhdysvaltalainen koripalloilija, joka pelasi NBA:ssa vuosina 1989–2003. Hän voitti olympiakultaa Yhdysvaltain maajoukkueessa Sydneyssä 2000. Hänet valittiin jo MM-kilpailuihin 1994 Yhdysvaltain joukkueeseen eli ns. *Dream Team II:een*, mutta hän joutui loukkaantumisen vuoksi jäämään pois kisoista.

Hardaway opiskeli Carver High Schoolissa ja Teksasin yliopistossa El Pasossa. Hän on pituudeltaan 183 senttimetriä. Hänellä on puolisonsa Yolandan kanssa lapset Tim ja Nia. 

## Joukkueet
Hardawayn joukkueet aikajärjestyksessä olivat:
* Golden State Warriors (1989–1996)
* Miami Heat (1996–2001)
* Dallas Mavericks (2001–2002)
* Denver Nuggets (2002)
* Indiana Pacers (2003)

## Myöhemmät vaiheet
Hardaway herätti vuonna 2007 paheksuntaa ilmoittamalla haastattelussa muun muassa "inhoavansa homoja" ja että "ei suvaitsisi homoa joukkueessaan". Tämä tapahtui samoihin aikoihin, kun John Amaechi ensimmäisenä NBA-koripalloilijana  tunnustautui homoksi. Hardawayta arvosteltiin homofobiasta, ja hän pahoittelikin pian kommenttejaan julkisuudessa. 

## Lähteet
Harold Becker

**Harold Becker** (s. 25. syyskuuta 1928 New York) on yhdysvaltalainen elokuvaohjaaja ja -tuottaja. Hänen töitään ovat muiden muassa *[[Rakkauden meri]]* (1989), ** (1998) ja *[[Pelon ilmapiiri]]* (2001). 

## Aiheesta muualla
*
Aztecahevonen

**Aztecahevonen** on lämminverinen hevosrotu, joka syntyi risteytystyön tuloksena Meksikossa vuonna 1972.

## Ominaisuudet
Aztecahevoset ovat tyypillisesti säkäkorkeudeltaan kolmivuotiaana 147–162 senttimetriä. Silmät ovat ilmeikkäät, korvat pienet, pystyt ja terävänmuotoiset. Kaula on lihaksikas ja kevyesti kaartuva. Kirjavia värityksiä ei hyväksytä.

## Historia
Meksikolla ei ollut omaa hevosrotua ennen aztecan risteyttämistä 1970-luvulla. Rodun kevittelyssä hyödynnettiin andalusianhevosia, quartereita ja criolloja. Vuonna 1982 Meksikon maatalousministeriö perusti aztecahevoselle oman rekisterin. Don Antonio toi andalusianhevosia  Espanjasta ja risteytti niitä criollotaustaisten tammojen kanssa. Aztecahevosella on vähintään kolme kahdeksasosaa ja enintään viisi kahdeksasosaa andalusialaista tai quarteria, mutta enintään neljäsosa criolloa. Jalostuspäämäärä oli periytää sekä andalusialaisen että quarterin parhaat ominaisuudet, ja lopputuloksena syntyi elegantti yleis- ja näyttelyhevonen.

## Lähteet

## Aiheesta muualla
* Aztecahevonen Euroopassa
No Picture

**No Picture** on Pink Fairiesin albumi vuodelta 1997. Alkuperäisestä yhtyeestä mukana ovat Twink ja Paul Rudolph.

## Kappaleet

#People Helping People
#Love Punks
#No Picture
#You've Got A Problem
#Going Down To The City
#'67
#Rokon
Vesimies

**Vesimies** tai **Aquarius** voi tarkoittaa seuraavia asioita:

* Vesimies (), tähdistö
* Vesimies (), horoskooppimerkki
* Vesimies, DC Comics -kustantamon sarjakuvissa esiintyvä supersankari
* Hydromies, Marvel-kustantamon sarjakuvissa esiintyvä superroisto, jonka nimi on aiemmin suomennettu Vesimieheksi.
* *[[Aquarius (televisiosarja)|Aquarius]]*, vuonna 2015 alkanut NBC:n televisiosarja.
* Aquarius, laulaja Arto Nuotion (s. 1952) taiteilijanimi.
* *[[Mattel Aquarius]]*, Mattelin valmistama kotitietokone
* *[[Aquarius (Aquan albumi)|Aquarius]]*, Aquan albumi vuodelta 2000
* *[[Aquarius (Hakenin albumi)|Aquarius]]*, Hakenin albumi vuodelta 2010.
Hans Gude

**Hans Fredrik Gude** (13. maaliskuuta 1825 – 17. elokuuta 1903) oli norjalainen romantiikan ajan taidemaalari. Hänelle antoi opetusta muiden muassa Andreas Achenbach.

Useissa Guden töissä keskeisessä osassa ovat Norjan maisemat. Hän toimi opettaja yli neljäkymmentä vuotta, muun muassa Düsseldorfin taideakatemiassa, ja norjalaiset nuoret taideopiskelijat kulkivat hänen perässään kun hän siirtyi uuteen paikkaan.

Taiteilijalle myönnettiin Pyhän Olavin suurristi vuonna 1893. Hän kuoli Berliinissä, ja hänet haudattiin Vår Frelsers -hautausmaalle Osloon.
Live at the Roundhouse 1975

**Live at the Roundhouse 1975** on Pink Fairiesin jäähyväiskeikalla Lontoon Roundhousessa äänitetty livealbumi. 

## Kappaleet

#City Kids (Wallis/Sanderson)
#Waiting For The Man (Lou Reed)
#Lucille (Collins/Penniman)
#Uncle Harry's Last Freak-Out (Pink Fairies)
#Going Down (Don Nix)

## Muusikot

*Twink: rummut, laulu
*Paul Rudolph: kitara, laulu
*Duncan Sanderson: basso, laulu
*Russell Hunter: rummut
*Larry Wallis: kitara, laulu
Italian Grand Prix 1984

**Italian Prix 1984** oli Formula 1 -sarjan osakilpailu, joka ajettiin 9. syyskuuta 1984 Monzan radalla Italiassa. Kilpailun voitti McLarenilla ajanut Niki Lauda, jolle voitto oli kauden viides.

## Aika-ajo

Nelson Piquet ajoi kauden seitsemännen paalupaikkansa. Hän kiersi Monzan 5,8 kilometrin mittaisen radan ajassa 1.26,585. Aika oli uusi rataennätys ja merkitsi 241,15 km/h keskinopeutta. Seuraavat lähtöruudut valloittivat Alain Prost, Elio de Angelis, Niki Lauda ja Teo Fabi. Keijo Rosberg oli aika-ajon kuudes.

## Kilpailu

Niki Lauda jäi alussa sijalle kymmenen, mutta sitten hän alkoi ohitella muita. Kauden 14. osakilpailu ratkesi 43. kierroksella, kun kilpailua johtanut Patrick Tambay joutui keskeyttämään kaasupolkimeen tulleen vian vuoksi. Laudan voitto oli hänen uransa 24:s ja kauden viides. MM-sarjassa toisena oleva Alain Prost joutui keskeyttämään ajettuaan kolme kierrosta.

Keijo Rosberg ajoi uransa 80. GP:n ja joutui keskeyttämään. Keskeytys oli viides perättäinen. Ensin Rosbergin autosta hajosi turbo, jolloin moottorin teho putosi. Kahdeksannella kierroksella moottori hajosi lopullisesti. Williamsilla oli melkein valmiina uusi auto. Kukaan ei kuitenkaan tiennyt ajaisiko Rosberg sillä tämän kauden MM-osakilpailuissa, vai jäisikö ajot sillä testeihin.

## Tulokset

## Muuta

*Paalupaikka: Nelson Piquet – 1.26,584
*Nopein kierros: Niki Lauda – 1.31,912 (kierroksella 42)
*Jo Gartner ja Gerhard Berger eivät saavuttaneet MM-pisteitä, koska ajoivat tallinsa toisella autolla, jota ei ollut ilmoitettu MM-sarjaan.
*Manfred Winkelhock ei startannut kilpailuun, koska hän keskeytti jo lämmittelykierroksella.
*Jacques Laffiten 150:s Grand Prix
*Stefan Johanssonin ensimmäiset MM-pisteet
*McLaren varmisti kolmannen kuljettajien mestaruutensa
*McLarenin 40:s GP-voitto
*BMW:n kymmenes paalupaikka

## Tilanne kuljettajien MM-sarjassa

## Lähteet
Previously Unreleased

**Previously Unreleased** on Pink Fairiesin albumi vuodelta 1982. Alun perin kyseessä on kitaristi Larry Wallisin sooloprojekti, mutta levy-yhtiön painostuksesta albumi julkaistiin Pink Fairies-nimen alla. 

## Kappaleet

#As Long As The Price Is Right (Wallis)
#Waiting For The Lighting To Strike (Wallis)
#Can't Find The Lady (Wallis)
#No Second Chance (Wallis/Sanderson)
#Talk Of The Devil (Wallis/Sanderson)
#I Think It's Coming Back Again (Wallis/Farren)

## Muusikot

*Larry Wallis: kitara, laulu
*Duncan Sanderson: basso
*George Butler: rummut
Rakkauskirje

**Rakkauskirje** on tapa osoittaa ihastumista ja rakkautta toiseen ihmiseen kirjeitse. Kirje voi olla myös utelu, miten vastaanottaja suhtautuu lähettäjän tunteeseen. Kirje voi sisältää usein myös esimerkiksi runoja. 

Joidenkin tunnettujen ihmisten rakkauskirjeet on julkaistu kirjoiksi.
Smallville (7. tuotantokausi)

**[[Smallville (televisiosarja)|Smallvillen]] 7. [[tuotantokausi]]** käynnistyi Yhdysvalloissa 27. syyskuuta 2007.
Tämä on toinen tuotantokausi jota esitettiin CW-televisiokanavalla. 7. tuotantokaudella olivat mukana edelleen Tom Welling, Michael Rosenbaum, Kristin Kreuk, Allison Mack, Erica Durance, Aaron Ashmore, Laura Vandervoort ja John Glover. 

Tuotantokausi toi lisää uusia päähenkilöitä; tuttuja henkilöitä Teräsmiehen historiasta sekä vanhoja vihollisia Smallvillen menneisyydestä ja tietenkin uusia DC Comicsin henkilöhahmoja. 

## Juoni

Tämä tuotantokausi keskittyy muun muassa siihen, kun Clark tapaa hänen biologisen serkkunsa Karan ja kun Clark opettaa hänelle kuinka hillitä kykyjään julkisesti, Lanan ja Clarkin uuteen suhteeseen ja *Daily Planet*in uuden päätoimittaja, Grant Gabrielin salaisuuksiin.
## Rooliluettelo
*Tom Welling - Clark Kent
*Michael Rosenbaum - Lex Luthor
*Kristin Kreuk - Lana Lang
*Allison Mack - Chloe Sullivan
*Erica Durance - Lois Lane
*Aaron Ashmore - Jimmy Olsen
*Laura Vandervoort - Kara Kent
*John Glover - Lionel Luthor

## Jaksot

### Bizzaro

### Kara

### Kiivasta kisailua (Fierce)

### Parantaja (Cure)

### Kamera käy! (Action)

### Lara

### Vihan vallassa (Wrath)

### Sininen (Blue)

### Kaksoset (Gemini)

### Kuin toinen mies (Persona)

### Ääni ja vimma (Siren)

### Murrettu (Fracture)

### Sankari (Hero)

### Matkustaja (Traveler)

### Veritas

### Lankeemus (Descent)

### Uinuja (Sleeper)

### Maailmanloppu (Apocalypse)

### Etsivä löytää (Quest)

### Määränpäänä Arktis (Artic)

## Lähteet
Ludvig Änkyttäjä

**Ludvig II Änkyttäjä** (; 1. marraskuuta 846 – 9./10. huhtikuuta 879) oli länsifrankkien kuningas vuosina 877–879.

Ludvig Änkyttäjän vanhemmat olivat Kaarle Kaljupää ja Orléansin Ermentrude. 
Kaarlesta tuli keisari vuonna 875 ja kaksi vuotta myöhemmin hän jätti poikansa sijaishallitsijaksi lähtiessään puolustamaan paavi Johannes VIII:ta. Ludvigista äänestettiin länsifrankkien kuningas joulukuussa 877 sillä ehdolla että hän kunnioitti frankkiruhtinaiden omaisuutta ja oikeuksia. 

Ludvig oli kahdesti naimisissa, ja elinaikanaan hän sai pojat Ludvig III:n ja Kaarloman II:n. Hänen kuoltuaan syntyi vielä kolmas poika, Kaarle Yksinkertainen. Lisäksi Ludvigilla oli tyttäret Hildegarde, Gisela ja Ermentrude. 

Ludvig Änkyttäjä oli kertoman mukaan fyysisesti huonossa kunnossa, mutta uskonnollinen ja rauhaa rakastava mies. Hän ilmeisesti kuitenkin sairastui vakavasti ja kuolikin vain puolitoista vuotta isänsä jälkeen vuonna 879. Lisänimi ”Änkyttäjä” tulee mahdollisesti hänen huonosta terveydestään, minkä vuoksi hän ei ehkä kyennyt puhumaan normaalisti. Ludvigia seurasivat valtaistuimelle hänen poikansa Kaarloman II ja Ludvig III, jotka hallitsivat aluksi yhdessä.

## Lähteet
Up the Pinks – An Introduction to Pink Fairies

**Up the Pinks - An Introduction to Pink Fairies** on Pink Fairies-yhtyeen kokoelma, joka sisältää kappaleita yhtyeen kolmelta varsinaiselta studiolevyltä. Se julkaistiin albumien remasteroimisprosessin yhteydessä. Albumin julkaisi yhtyeen alkuperäinen levymerkki Polydor.

## Kappaleet

#Prologue - 1:24 (Pink Fairies)
#Right On, Fight On - 8:08 (Pink Fairies)
#Portobello Shuffle - 4:18 (Pink Fairies)
#Street Urchin - 7:00 (Wallis)
#The Snake - 3:55 (Pink Fairies)
#City Kids - 3:38 (Wallis/Sanderson)
#Say You Love Me - 3:49 (Pink Fairies)
#Do It (albumiversio) - 4:04 (Sanderson/Hunter/Rudolph/Alder)
#I Saw Her Standing There - 3:02 (Lennon/McCartney)
#Walk, Don't Run (ensimmäinen versio) - 10:35 (Smith)
#Uncle Harry's Last Freak-Out - 10:40 (Pink Fairies)
#Thor - 0:58 (Alder)

*5,7,8,11,12 levyltä *[[Never Never Land]]* (remasteroitu versio)
*1,2,3,9,10 levyltä *[[What a Bunch of Sweeties]]* (remasteroitu versio)
*4,6 levyltä *[[Kings of Oblivion]]* (remasteroitu versio)

## Muusikot

*Duncan Sanderson: basso, laulu
*Russell Hunter: rummut
*Twink: rummut, laulu (5,7,8,10,11,12)
*Paul Rudolph: kitara, laulu (1,2,3,5,7,8,9,10,11,12)
*Larry Wallis: kitara, laulu (4,6)
Ludvig IV (Ranska)

**Ludvig IV** (, n. 920 — 10. syyskuuta 954) oli länsifrankkien kuningas vuosina 936–954.

Ludvig IV kuului karolingien hallitsijasukuun, ja hänen isänsä oli Kaarle III "Yksinkertainen". Hänen äitinsä, Englannin Eadgifu, oli kuningas Edvard Vanhemman tytär. Kun Kaarle Yksinkertainen vangittiin vuonna 923, äiti vei Ludvigin Englantiin. Isänsä kuoltua Ludvig kutsuttiin takaisiin Ranskaan ja kruunattiin kuninkaaksi. Herttua Hugo Suuri oli Ludvigin äidin lanko, ja hän toivoi voivansa hallita maata nuoren sukulaiskuninkaansa avulla. Ludvig ei kuitenkaan suostunut nukkehallitsijaksi, vaan pyrki vastustamaan herttuan ja muiden aatelisten pyrkimyksiä. 

Ludvig oli vuodesta 939 naimisissa Saksin Gerbergan kanssa ja sai kahdeksan lasta.  Hän kuoli hevosen selästä putoamisen aiheuttamiin vammoihin. Hänen leskensä eli vielä kolmekymmentä vuotta luostarissa ennen kuolemaansa 5. toukokuuta 984.

Ludvig IV:tä seurasi valtaistuimelle hänen vanhin poikansa Lothair ja tämän poika Ludvig V. Tällä ei ollut omia lapsia, ja valtaan nousivat Hugo-herttuan jälkeläiset eli Capetien suku, joita kutsutaan nimellä Kapetingit.

## Lähteet
Ludvig IV

**Ludvig IV** -nimisiä hallitsijoita ovat olleet:

* Ludvig IV Lapsi, Itä-Francian kuningas 899–911
* Ludvig IV, länsifrankkien (Ranskan) kuningas 936–954
* Ludvig IV Baijerilainen, Saksan ja Italian kuningas 1314–1347, Pyhän saksalais-roomalaisen keisarikunnan keisari 1328–1347, myös Baijerin herttua 1293–1347
* Ludvig IV, Pfalzin vaaliruhtinas 1436–1449
* Ludvig IV, Hessenin suurherttua 1877–1892
Learjet 35

**Learjet 35** on kaksimoottorinen, kahdeksanpaikkainen yhdysvaltalainen liikelentokone. Se on Learjet 25 -koneen Garrett Airesearch TFE 731-2-2B -suihkumoottoreilla varustettu edelleenkehitetty versio, joka lensi ensilentonsa 22. elokuuta 1973. Yhdysvaltain ilmavoimat osti vuonna 1984 rahti- ja henkilökuljetuskoneiksi 84 Learjet 35:ttä, jotka saivat tunnuksen C-21A.

Learjet 36 on Learjet 35:n kuusipaikkainen, pidemmän kantaman malli. Vuonna 1976 koneisiin tehtiin suuremman lentoonlähtöpainon mahdollistavia parannuksia ja mallinimiksi tulivat 35A ja 36A, joita valmistettiin vuoteen 1994 asti. Yhteensä Learjet 35/36-koneita on valmistettu 676 kappaletta.

Learjet 31:ssä on yhdistetty 35/36:n runko ja moottorit 55/60 modernimpaan siipeen ja pyrstön alla oleviin siivekkeisiin. 31:n kehitysmalli lensi ensimmäisen kerran toukokuussa 1987 ja sai lentokelpoisuustodistuksensa elokuussa 1988. 

Nykyiset tuotantomallit ovat Learjet 31A ja 31A/ER.

Koneita valmistava Learjet Inc. on ollut vuodesta 1990 kanadalaisen Bombardier Inc:n omistuksessa.

## Käyttö Suomessa
Suomen ilmavoimien tukilentolaivueessa on kolme Learjet 35A/S -konetta, joita käytetään muun muassa merivalvontaan, kartoituskuvauksiin, ilmanäytteenottoon, maalinhinaukseen ja henkilökuljetuksiin. Ensimmäinen koneista saapui Suomeen syyskuussa 1982.

## Tekniset tiedot (Learjet 35A/S)

### Yleiset ominaisuudet
* kärkiväli 12&nbsp;m
* pituus 14,8&nbsp;m
* korkeus 3,7&nbsp;m
* siipipinta-ala 23,5&nbsp;m²
* 8-paikkainen liikesuihkukoneesta modifioitu erikoisversio
* kahden hengen miehistö
* 2 &times; 1&nbsp;588&nbsp;kp puhallinturbiinimoottoria
* tyhjäpaino 4&nbsp;500&nbsp;kg
* suurin lentoonlähtöpaino 8&nbsp;345&nbsp;kg

### Suoritusarvot
* suurin matkalentonopeus 860&nbsp;km/h
* suurin nopeus korkealla 0,8&nbsp;machia
* pisin lentomatka 4&nbsp;488&nbsp;km
* lakikorkeus 13&nbsp;700&nbsp;m

### Varustus
* merivalvontatutka
* siipiripustimet

## Lähteet
*  

### Viitteet

## Aiheesta muualla

*Suomen ilmavoimat: Learjet 35 A/S (LJ) 
*Ilmavoimat päivittää Learjet-kalustoa – elinkaari jatkuu 2020-luvulle
*Airliners.net: Learjet 35, 36 & 31  
*Ken¨’s Aviation: Learjet 35/36
*C-21A Learjet
*Air Force Fact Sheets: C-21A   
*C-21A Learjet
Levytyksiä vuosilta 1934–1936

**Levytyksiä vuosilta 1934–1936** on vuonna 2007 ilmestynyt Dallapé-orkesterin kokoelmalevy.

## Kappaleet
# Dallapé-trio: 
# Akseli Helkko: 
# Georg Malmstén: 
# Georg Malmstén: 
# Georg Malmstén: 
# Veli Lehto: 
# Matti Jurva: 
# Georg Malmstén: 
# Georg Malmstén: 
# A. Aimo: 
# Vesterinen & Raivonen: 
# Marle Rei: 
# Matti Jurva: 
# Georg Malmstén: 
# Tauno Palo: 
# Georg Malmstén: 
# Georg Malmstén: 
# Georg Malmstén & Greta Pitkänen: 
# Georg Malmstén: 
# Georg Malmstén: 
# Georg Malmstén: 
# Georg Malmstén: 
# Dallapé-orkesteri: 
# Georg Malmstén:
Kaarlo Oksanen

**Kaarlo Wilhelm ”Kille” Oksanen** (11. tammikuuta 1909 Helsinki – 14. lokakuuta 1941 Itä-Karjala) oli suomalainen näyttelijä ja jalkapalloilija. Hän kaatui jatkosodassa Itä-Karjalassa 32-vuotiaana.

## Jalkapalloilija
”Kille” Oksanen oli alun perin Työväen Urheiluliiton (TUL) Helsingin Kullervoa edustanut jalkapalloilija, joka siirtyi myöhemmin SPL:n alaiseen Helsingin Palloseuraan. Hän pelasi 40 maaottelua Suomen maajoukkueessa vuosina 1929–1937 ja toimi joukkueen kapteeninakin – yksi peleistä oli B-maaottelu.

### TUL:n Kullervossa ja liittojoukkueessa
Uransa Oksanen aloitti kotimaan sarjoissa hän edusti ensin TUL:n omassa jalkapallosarjassa pelannutta Helsingin Kullervoa vuosina 1927–1928. Pelipaikka oli siinä vaiheessa hyökkäyksessä. Oksanen oli myös monipuolinen yleisurheilija, sillä hän voitti kolmiottelun TUL:n poikaurheilupäivillä. Vuonna 1927 hän oli mukana TUL:n jalkapalloilun kakkosjoukkueessa, joka pelasi Neuvostoliitossa. Syksyllä 1928 Oksanen oli mukana TUL:n joukkueessa virallisessa liitto-ottelussa vastustajana Neuvostoliitto, joka voitti TUL:n jalkapallojoukkueen 9–1.

### HPS:n pelaajana Suomen mestaruuksia
Kaudeksi 1929 Oksanen siirtyi Helsingin Palloseuraan eli ”Vihreihin jääkäreihin”. HPS:ssä Oksanen saavutti neljä Suomen mestaruuden vuosina 1929, 1932, 1934 ja 1935. Lisäksi hän oli mukana seuran hopeaa voittaneessa ryhmässä vuosina 1931 ja 1936. Kausi 1930 toi HPS:lle kolmannen sijan.

### Suomen jalkapallomaajoukkueessa
Suomen maajoukkuessa Oksanen aloitti syksyllä 1929 Saksaa vastaan ja pelasi kesällä 1937 viimeisen eli 39. A-maaottelunsa myös Saksaa vastaan. Näiden ajankohtien välillä Oksanen oli poissa vain neljästä Suomen pelaamasta A-maaottelusta. Tähän ajanjaksoon mahtuu Berliinin olympialaiset, joihin silloinen maajoukkuevalmentaja Ferdinand Fabra ei ottanut Oksasta ryhmäänsä.

## Elokuvaura
Oksasen elämään mahtui jo 1930-luvun alussa harrastusnäytteleminen, josta tuli vuonna 1937 ammatti. Vuonna 1937 komea urheilija sai Tonttilan Oskarin roolin Teuvo Tulion ohjaamassa draamassa *[[Nuorena nukkunut (vuoden 1937 elokuva)|Nuorena nukkunut]]*, jossa Oksanen toimi myös lavastajana. Lavastustöitä hänelle kertyi kaikkiaan kolme. Vuonna 1938 Oksanen sai suuren miespääosaroolin Tulion elokuvassa *[[Laulu tulipunaisesta kukasta (vuoden 1938 elokuva)|Laulu tulipunaisesta kukasta]]*. Elokuvan kuvauksissa hän rakastui naispääosan esittäjään, näyttelijä Rakel Linnanheimoon. Avioliitto jäi lyhyeksi, sillä Oksanen kuoli jatkosodassa.

Oksasesta tuli ohjaaja Tulion luottomies. Hän sai jälleen miespääosan vuonna 1940, Tulion elokuvassa *[[Unelma karjamajalla]]*. Seuraavana vuonna Oksanen näytteli viimeisen osansa, Reinaria elokuvassa *[[Antreas ja syntinen Jolanda]]* (1941). Oksasen kuoltua jatkosodassa Teuvo Tulion suunnittelema elokuvahanke nimeltä *Naisen taistelu* ei valmistunut. Rakel Linnanheimo jäi leskeksi ja meni naimisiin näyttelijä Rauli Tuomen kanssa.

Oksanen oli vuosina 1927–1940 naimisissa Hellin Aino Präktigin kanssa.

Oksanen osallistui jatkosotaan taistelulähettinä JR26:ssa. Hän haavoittui jatkosodassa Itä-Karjalassa Suununjoella ja kuoli haavoihinsa kenttäsairaalassa.

## Lähteet
* 
*
Oho! sano Eemeli

**20 suosikkia – Oho! sano Eemeli** on vuonna 2002 julkaistu Eemelin kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* *[[20 suosikkia]]* -sarjan muut albumit
Buster Crabbe

**Clarence Linden ”Buster” Crabbe** (7. helmikuuta 1908 – 23. huhtikuuta 1983) oli yhdysvaltalainen uimari ja näyttelijä.

Crabbe syntyi Oaklandissa, Kaliforniassa, mutta asui lapsena Havaijilla, jossa hän valmistui Puna Hou High Schoolista. Hän voitti Amsterdamin kesäolympialaisissa 1928 pronssia 1&nbsp;500 metrin vapaauinnissa ja Los Angelesissa 1932 kultaa 400 metrin vapaauinnissa. Lisäksi hän sijoittui Amsterdamissa 400 metrillä neljänneksi ja Los Angelesissa 1&nbsp;500  metrillä viidenneksi. Hän opiskeli Etelä-Kalifornian yliopistossa.

Crabbe näytteli vuonna 1933 Tarzania ja esiintyi menestyksekkään näyttelijänuransa aikana paitsi lukuisissa elokuvissa (esimerkiksi *[[Flash Gordon]]*), myös televisiossa. Vaikka hänen suosionsa alkoi hiipua jo 1950-luvulla, hän ei lopettanut uraansa tykkänään. Hän kuoli sydänkohtaukseen Scottsdalessa Arizonassa 1983. Crabbella on tähti Hollywood Walk of Famella.

## Lähteet
* 
* International Swimming Hall of Fame: Buster Crabbe 

### Viitteet

## Aiheesta muualla
Master Series

**Master Series** on Pink Fairiesin kokoelma vuosilta 1971–1973. Se kuuluu Master Series -kokoelmasarjaan. 

## Kappaleet
#Well, Well, Well
#Teenage Rebel
#I Saw Her Standing There
#Street Urchin
#Hold On
#Never Never Land
#Portobello Shuffle
#Do It
#Raceway
#The Snake
#Right On, Fight On
#War Girl
#Thor
#City Kids
#Say You Love Me
#Walk Don't Run

## Kokoonpano
* Duncan Sanderson – basso, laulu
* Russell Hunter – rummut
* Paul Rudolph – kitara, laulu (kappaleet 2, 3, 6–8, 10–13, 15 ja 16)
* Twink – rummut, laulu (kappaleet 2, 6, 8, 10, 12, 13 ja 15)
* Mick Wayne – kitara, laulu (kappaleet 1 ja 5)
* Larry Wallis – kitara, laulu (kappaleet 4, 9 ja 14)
Erkki Koponen

**Erkki Adolf Koponen** (27. joulukuuta 1899 Helsinki – 25. kesäkuuta 1996) oli suomalainen taidemaalari ja pikajuoksija. Hänelle myönnettiin professorin arvonimi vuonna 1964.

## Taiteilija ja taidevaikuttaja
Koponen opiskeli Taideteollisessa Keskuskoulussa vuosina 1915–1916, Suomen Taideyhdistyksen piirustuskoulussa vuosina 1916–1919 ja 1920–1921 sekä myöhemmin André Lhoten akatemiassa Pariisissa. Koposen teoksia oli ensimmäisen kerran näyttelyssä vuonna 1917 ja Suomen Taiteilijaseuran yhteisnäyttelyihin hän osallistui vuodesta 1920 lähtien. Koponen osallistui kansainvälisiin näyttelyihin sekä Suomen taiteen näyttelyihin Oslossa 1946 ja 1950, Tukholmassa 1933 ja 1947 sekä Brysselissä, Haagissa, Prahassa, Varsovassa, Zürichissä, Firenzessä ja Pariisissa vuosina 1949–1950 sekä Lyypekissä 1952. Hän kuului Pro Natura -ryhmään. Koponen maalasi paljon muotokuvia ja teki useita monumentaalimaalauksia.

Erkki Koponen toimi Suomen Taideakatemian koulussa taideopettajana vuosina 1947–1965 ja rehtorina vuosina 1956–1965 sekä Teknillisen korkeakoulun opettajana vuosina 1947–1950. 

*[[Taide (lehti)|Taide]]*-lehden päätoimittajana Erkki Koponen toimi vuosina 1959–1964. Hän totesi vuonna 1959 ilmestynessä *Taide*-lehden ensinumerossa, että Suomen taide on ollut eristetyssä asemassa ja meidän on keskitettävä kaikki käytettävissä olevat keinot ja mahdollisuudet entistä kiinteämmän ja hedelmällisemmän kansainvälisen yhteyden aikaansaamiseen. Nykytaiteen museo oli esillä *Taiteen* pääkirjoituksessa vuonna 1961.

Koponen teki muun muassa Kemin kirkon alttaritaulun ja seinämaalaukset Hämeenlinnan suomalaiseen säästöpankkiin, Helsingin yliopiston ylioppilaskunnan kirjastoon, Valkeakosken tehtaalle ja Joensuun kaupunginkirjastoon.

## Kuvittaja
Koponen erikoistui humoristisen kirjallisuuden kuvittamiseen. Hän vastasi vuodesta 1927 *Uuden Suomen* sunnuntailiitteen taiteellisesta asusta ja sai vastuulleen Ollin (Väinö Nuorteva) pakinoiden kuvituksen Topi Vikstedtin jälkeen. Koponen kuvitti myös Ollin pakinakokoelmia ja teki lisäksi kansikuvia esimerkiksi Valentinin (Ensio Rislakki) teoksiin ja P. G. Wodehousen romaanien suomennoksiin. Hän piirsi myös *[[Kurikka (lehti)|Kurikka]]*- ja *[[Tuulispää]]*-pilalehtiin ja kuvitti Martti Haavion *Kotiaapisen* (1937).

Koponen toimi jatkosodassa TK-piirtäjänä. Hänen piirroksiaan näkyi *Aseveli*-lehdessä. Rintamalehtiin hän piirsi nimimerkillä Pum-Pum. Koposen piirustuksia julkaistiin Väinö Linnan ''Tuntemattoman sotilaan'' kuvitetussa painoksessa (1995).

## Urheilu-ura
Pikajuoksijana Koponen edusti Helsingin Kisa-Veikkoja. Hän saavutti Suomen mestaruuden 100 metrin juoksussa vuosina 1929–1930 ja 4&nbsp;×&nbsp;100 metrin viestijuoksussa vuosina 1925–1932. Hän edusti myös Suomea maaotteluissa.

Koposen veli oli jalkapalloilija Aulis Koponen.

## Lähteet
* Kuvataiteilijat 2004 / Suomen Taiteilijaseura r.y. 

### Viitteet

## Aiheesta muualla
*
*
*
*
Twista

**Carl Terrell Mitchell** (artistinimeltään **Twista**, aikaisemmin **Tung Twista** ; s. 27. marraskuuta 1973 Chicago, Illinois, Yhdysvallat) on yhdysvaltalainen rap-artisti. Guinness World Recordsin (1992) mukaan hän pystyy lausumaan 11,2 tavua sekunnissa. Hänen vuonna 2004 julkaistu albumi *"Kamikaze"* nousi Yhdysvaltojen Billboard 200 -listalla listaykköseksi. Twista on laulanut muun muassa peliin "L.A Rush" ja sitä myöten tullut entistäkin kuuluisammaksi. Hän on myös laulanut hitin *"Kill Us All"*, joka on yksi hänen kuuluisimpia kappaleitaan.

Twistan uusimman *[[Category F5]]* -albumin "On Top" -kappaleen ovat säveltäneet GoodWill ja suomalainen MGI. MGI on kirjoittanut kappaleen kertosäkeen. Kappaleen myötä MGI:stä tuli korkeimman Yhdysvaltain albumilistasijoituksen koskaan saavuttanut suomalainen tuottaja/lauluntekijä Twistan levyn Category F5:n debytoitua kahdeksantenta Billboard Album Chart -listalla.

## Diskografia
### Albumit
* 1992: Runnin' Off at da Mouth
* 1994: Resurrection
* 1997: Adrenaline Rush
* 1998: Mobstability (Speedknot Mobstazinin kanssa)
* 2004: Kamikaze
* 2005: The Day After
* 2005: 2 for 10 (EP)
* 2007: Adrenaline Rush 2007
* 2008: Mobstability II: Nation Business (Speedknot Mobstazinin kanssa)
* 2009: Category F5
* 2010: The Perfect Storm
*2013: Back To The Basics 
*2014: The Dark Horse 
*2015: Withdrawl 
*2015: Livin Legend
*2017: Crook Country
*2017: Reloaded
*2019: Summer 96
*2021: Shooter Ready

### Singlet

### Kokoelmat
* 2000: Adrenaline Rush 2000: Twista's Greatest Hits
* 2001: Ball til' I Fall
* 2005: 2 for 10 (EP)
* 2008: Soft Buck Vol. 1
## Lähteet

## Aiheesta muualla
* Viralliset sivut
*
SS Tahoe

**SS Tahoe** oli Tahoejärvellä Nevadassa Yhdysvalloissa vuosina 1896–1940 liikennöinyt höyrylaiva. Alus palveli Tahoejärvellä risteilyaluksena. Vuoteen 1934 saakka alus kuljetti myös postia. Alus upotettiin vuonna 1940, ja sen hylky lisättiin kansalliseen historiallisten paikkojen rekisteriin vuonna 2002.

Tahoejärven alue kehittyi vapaa-ajankeskukseksi 1800-luvun lopussa. Järven rannoilla sijaitsi muutamia pieniä kyliä ja hotelleja. Liikenneyhteydet järven asutuskeskusten ja hotellien välillä hoidettiin pienillä höyryaluksilla. Kun sahateollisuusmoguli Duane Leroy Bliss näki mahdollisuuden päästä hyötymään liikenteestä taloudellisesti, hän tilasi uuden höyrylaivan sanfranciscolaiselta Union Iron Worksin pajalta vuonna 1894. Alus rakennettiin San Franciscossa ja kuljetettiin osina rautateitse Carson Cityyn, josta osat vedettiin edelleen vankkureilla Glenbrookiin. Glenbrookissa laiva koottiin ja laskettiin juhlallisesti vesille 24. kesäkuuta 1896.

SS *Tahoe* oli 51,51 metrin pituinen ja samalla suurin järvellä liikennöivistä aluksista. Alus oli varustettu kahdella mäntähöyrykoneella, jotka kykenivät kehittämään yhteensä 1&nbsp;200 hevosvoimaa ja jotka pyörittivät kahta kolmilapaista potkuria.

Aluksen matkustajakapasiteetti oli 200 henkeä, ja aluksen yleiset ja hyttitilat oli sisustettu yleellisesti. Istuimet olivat nahkapäällysteisiä, lattiat oli peitetty matoin, ja mukavuuslaitokset oli varustettu marmorialtain. Alus oli varustettu myös sähkövaloin ja -soittokelloin. Laivalla oli myös juokseva kylmä ja kuuma vesi sekä höyrylämmitys.

Vuodesta 1901 lähtien *Tahoe* liikennöi kesäkautena päivittäin Tahoe Cityn laiturista. Alus lähti reitilleen aamulla, kiersi järven rantakylät sekä hotellit ja palasi lähtöpaikkaansa takaisin illalla. Matkustajien lisäksi alus kuljetti myös rahtia ja postia.

Vuonna 1926 Tahoejärven kiertävä maantie valmistui, ja sitä seurasi postinkuljetussopimuksen menettäminen vuonna 1934. Koska matkustajamäärät vähenivät eikä rahti- tai postituloja ollut, muuttui toiminta tappiolliseksi. Vuonna 1940 Blissin poika William L. Bliss osti aluksen laivaliikennettä hoitaneelta yhtiöltä, tarkoituksenaan upottaa alus matalaan veteen Glenbrookin lähistölle muistoksi menneestä ajasta ja nähtävyydeksi, jota turistit voisivat katsella lasipohjaveneistä.

SS *Tahoe* upotettiin 29. syyskuuta 1940. Upotuspaikka oli kuitenkin valittu huonosti, sillä järven pohja oli jyrkkärinteinen. Alus vaipui pohjaan ja liukui rinnettä pitkin näkymättömiin. Lopulta alus pysähtyi perän upottua 140&nbsp;metrin syvyyteen keulan jäädessä 117&nbsp;metrin syvyyteen.

Vuonna 2002 renolainen New Millennium Dive Expeditions teki sekä Tahojärven sukellussyvyysennätyksen että korkean paikan sukellussyvyysennätyksen etsiessään *Tahoen* hylkyä.

## Lähteet
9885 Linux

**9885 Linux** on keskikokoinen päävyöhykkeen asteroidi Jupiterin  ja Marsin välisellä alueella. Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin .

Asteroidin löysi Spacewatch-ryhmä Kitt Peakin observatoriossa 12. lokakuuta 1994.
Asteroidi on nimetty Linux-käyttöjärjestelmäytimen mukaan. Ennen nimeämistään asteroidi tunnettiin tunnuksella **1994 TM14**.

## Katso myös
*9793 Torvalds
*9882 Stallman
*9965 GNU

## Lähteet
*
*Numbered minor planets 

### Viitteet
Tahoejärvi

**Tahoejärvi** () on makeanveden järvi Sierra Nevadan vuorilla Yhdysvalloissa. Se sijaitsee Kalifornian ja Nevadan osavaltioiden välisellä rajalla, länteen Nevadan Carson Citystä. Järvi on tunnettu kirkkaasta vedestään ja ympäröivästä vuorimaisemastaan. Järveä ympäröivää aluetta kutsutaan Lake Tahoeksi tai lyhyemmin Tahoeksi.

## Maantiede
Tahoejärvi on syvimmillään 501 metriä syvä. Se on Oregonin Crater Laken (593 m) jälkeen Yhdysvaltain toiseksi syvin järvi. Koko maailmassa on 15 Tahoejärveä syvempää järveä.

Järvi on noin 35 kilometrin pituinen ja 19 kilometrin levyinen, ja sillä on rantaviivaa noin 116 kilometriä. Sen pinta-ala on 497 neliökilometriä, ja sen valuma-alueen pinta-ala on 1&nbsp;298 neliökilometriä. Noin kaksi kolmasosaa rantaviivasta sijaitsee Kalifornian puolella. Eteläisellä rantaviivalla sijaitsee järveä ympäröivistä kaupungeista suurin, Kalifornian noin 24&nbsp;000 asukkaan South Lake Tahoe. Järven ainoa saari on Fannette Island.

## Lähteet
Swordmaster

**Swordmaster** oli Ruotsin Strömstadissa vuonna 1993 perustettu death-/black metal -yhtye. Vuonna 2001 yhtye hajosi, ja osa sen soittajista perusti industrial metal-yhtyeen nimeltä Deathstars.

## Albumit
* 
* 
* 
* 

## Jäsenet
### Viimeisin kokoonpano

* Andreas Bergh – laulu
* Emil Nödtveidt – kitarat
* Erik Halvorsen – kitarat
* Thunderbolt – basso
* Nicklas Rudolfsson – rummut

### Entiset jäsenet

* Mattias Eliasson – basso
* Ole Öhman – rummut (liittyi myöhemmin Deathstarsiin)
* Tobias Kjellgrenen – rummut

## Lähteet
* Tartare and Desire (arkistoitu)
* Ensyclopedia Metallicum
* Librarius Metallicus
Miekkailu kesäolympialaisissa 1968

**[[Kesäolympialaiset 1968|Méxicon kesäolympialaisissa 1968]] [[miekkailu]]ssa** kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.

## Mitalistit

## Mitalitaulukko

## Lähteet
*
Julius Sang

**Julius Sang** (19. syyskuuta 1948 Kapsabet – 9. huhtikuuta 2004 Eldoret) oli kenialainen pikajuoksija ja olympiavoittaja. Hänen päämatkansa oli 400 metriä.

Sang voitti Münchenin 1972 olympialaisissa kultaa 4&nbsp;×&nbsp;400 metrin viestissä. Kenian joukkueessa juoksivat hänen lisäkseen Robert Ouko, Charles Asati ja Hezakiah Nyamau. Lisäksi hän voitti samoissa kisoissa pronssia 400 metrillä. Nämä jäivät hänen vuonna 1981 päättyneen juoksu-uransa ainoiksi arvokisamitaleiksi.

Sang kuoli äkilliseen sairauteen 9. huhtikuuta 2004.

## Saavutuksia

* Olympiakultaa 4&nbsp;×&nbsp;400 metrin viestijuoksussa 1972
* Olympiapronssia 400 metrin juoksussa 1972

## Lähteet
Tuppinokat

**Tuppinokat** (Chionidae) on rantalintujen lahkoon ja kahlaajien alalahkoon kuuluva lintuheimo. Heimon nimesi Charles Lucien Bonaparte 1832 ja *Chionis*-suvun Johann Reinhold Forster 1788.

Tuppinokat ovat kokonaan valkoisia, paljasnaamaisia, lyhytsiipisiä, noin 40&nbsp;cm:n kokoisia merilintuja. Ne elävät Etelämantereella ja mannerta ympäröivillä saarilla. Ne asuvat lintu- tai hyljeyhdyskunnissa. Ne ovat kaikkiruokaisia haaskansyöjiä. Pesä on maassa kolossa.

Tuppinokkia on ainakin kaksi lajia, keltatuppinokka (*Chionis alba*) ja mustatuppinokka (*C. minor*). Toisinaan myös hopeakurmitsa (*Pluvianellus socialis*) luetaan kuuluvaksi tuppinokkien heimoon.

## Lähteet
Elastica

**Elastica** oli englantilainen brittipopyhtye. Musiikillisesti se sai suurimmat vaikutteensa punkista. Yhtye perustettiin vuonna 1992 ja se hajosi 2001. Perustajajäseniin kuuluivat Sueden ex-jäsen Justine Frischmann, joka lauloi ja soitti kitaraa, sekä rumpali Justin Welch, kitaristi Donna Matthews ja basisti Annie Holland. 

Elastica julkaisi kehutun esikoisalbuminsa *Elastican* vuonna 1995. Se menestyi hienosti etenkin Britanniassa. Lukuisten kokoonpanovaihdosten jälkeen yhtye sai seuraavan *The Menace* -levyn valmiiksi vasta vuonna 2000. Se ei kuitenkaan menestynyt enää esikoislevyn tavoin. Elastica hajosi seuraavana vuonna.

## Diskografia
### Albumit
* Elastica (1995)
* Elastica 6 Track EP (1999) 
* The Menace (2000)
* The Radio One Sessions (2001)

### Singlet
* Stutter (1993)
* Line Up (1994)
* Connection (1994)
* Waking Up (1995)
* Car Song (1995)
* How He Wrote Elastica Man (1999)
* Mad Dog God Dam (2000)
* The Bitch Don't Work (2001)
Kanssasi sun

**Kanssasi sun** on vuonna 1996 julkaistu *[[20 suosikkia]]* -sarjaan kuuluva Eija Sinikan kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Allison Hayes

**Mary Jane (Allison) Hayes** (6. maaliskuuta 1930 – 27. helmikuuta 1977) oli yhdysvaltalainen näyttelijä ja vuoden 1949 Miss Americassa kilpaillut malli.

Vaikka Hayesistä ei tullut Miss Americaa, kilpailuun osallistuminen auttoi häntä saamaan töitä paikallisessa televisiossa. Hän muutti Hollywoodiin, jossa hänen onnistui saada sopimus Universal Picturesilta. Hän vaihtoi vuonna 1955 Columbia Picturesille. 

Eräs elokuvista, joissa Hayesillä oli olennainen rooli, oli *[[Jättiläisnaisen hyökkäys (vuoden 1958 elokuva)|Jättiläisnaisen hyökkäys]]* (1958). 

Myöhemmän uransa aikana Hayes alkoi kärsiä oireista, jotka osoittautuivat todennäköisesti lyijymyrkytyksen aiheuttamiksi. Vuonna 1976 hänellä havaittiin leukemia, johon hän tehokkaasta hoidosta huolimatta menehtyi 27. helmikuuta 1977 Kaliforniassa vain 46 vuoden ikäisenä.
Yes sir, alkaa polttaa

**20 suosikkia – Yes sir, alkaa polttaa** on Einin kokoelma-albumi, joka julkaistiin 30. elokuuta 1996 levymerkillä Fazer Records.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut levyt

## Lähteet
Eisenhüttenstadt

**Eisenhüttenstadt**  on kaupunki Saksassa, Brandenburgin osavaltiossa Oderin rannalla, noin 100 kilometrin matkan päässä Berliinistä. Vuoden 2018 joulukuussa siellä oli 24 633 asukasta. Kaupunki tunnetaan terästehtaistaan, ja siellä toimii ArcelorMittal Eisenhüttenstadt&nbsp;Gmbh:n terästehdas. 13. lokakuuta 1961 asti kaupunki oli nimeltään **Stalinstadt**. Kaupunki sijaitsee Oderin-Spreen kanavan itäpäässä. Vastaavalla kohdalla Oderin itärannalla Puolassa sijaitsee Kłopot.

Stalinistisen arkkitehtuurin ohella kaupungissa on muitakin nähtävyyksiä. Merkittävimpiä niistä ovat Fürstenbergin vanha kirkko, joka on valmistunut noin vuonna 1400, Diehloer kukkuloiden talviurheilukeskus, palokuntamuseo ja Saksan demokraattisen tasavallan arkielämää esittelevä dokumentaatiokeskus. Kulttuurielämän tärkein edustaja on vuonna 1955 avattu Friedrich Wolff -teatteri.

## Historiaa

Saksan demokraattisen tasavallan johtavan puolueen SED:n III puoluepäivillä 20. – 24. heinäkuuta 1950 tehtiin päätös terästehtaan ja siihen liittyvän asuinalueen rakentamisesta. Tehdas sai nimen "Eisenhüttenkombinat Ost", ja asuinalue, josta haluttiin tehdä ensimmäinen sosialistinen kaupunki Saksan maaperällä, sai nimen "Stalinstadt". Kaupunkia ei kuitenkaan perustettu asumattomalle seudulle, vaan paikalla on ollut asutusta jo kauan, ja noin vuodesta 1250 paikalla on sijainnut Fürstenbergin kaupunki. Lisäksi asiakirjat tuntevat alueella vuodesta 1268 sijainneen Neuzellen munkkiluostarin. Kolmikymmenvuotinen sota tuhosi seutua pahoin.

Rakennustyöt aloitettiin symbolisella ensimmäisen puun kaadolla 18. elokuuta 1950. Ensimmäiset kaupunkia koskevat suunnitelmat laati modernismia edustanut, Bauhaus -koulukuntaan kuulunut Franz Erlich. DDR:n hallitus kuitenkin hylkäsi suunnitelmat ja asemakaavan laati arkkitehti Kurt Walter Leucht. Aluksi kaupunki rakennettiin uusklassistisen stalinistisen tyylisuunnan mukaan, myöhemmin kaupunkiin rakennettiin taloja elementeistä (plattenbau).

Kaupungissa on paljon stalinistista arkkitehtuuria ja DDR:n valtiojohdon suosimien taiteilijoiden, kuten Walter Womackan töitä. Se on samankaltainen stalinistinen mallikaupunki kuin Puolan Nowa Huta ja Venäjän Magnitogorsk.

Vuonna 1988 kaupungissa oli 53&nbsp;000 asukasta, mutta sittemmin asukasluku on kääntynyt laskuun. Tehtaalla oli kannattavuusvaikeuksia Saksojen yhdistyttyä ja SEV-talousyhteisön romahdettua, ja sieltä saneerattiin paljon työpaikkoja. Vuosina 1991–1992 Saksojen yhdistymisen jälkeen ihmisillä oli huoli tehtaan ja kaupungin tulevaisuudesta. Mielenosoitusten tunnuslauseena oli "Jos tehdas kuolee, kuolee kaupunki". Yksityistäminen kuitenkin takasi tehtaan ja kaupungin tulevaisuuden.

## Lähteet
### Viitteet

## Aiheesta muualla

*Kaupungin viralliset sivut
*ArcelorMittal Eisenhüttenstadt 
*http://www.alltagskultur-ddr.de/pages/home.html
Euroopan Grand Prix 1984

**Euroopan Prix 1984** oli Formula 1 -sarjan osakilpailu, joka ajettiin 7. lokakuuta 1984 Nürburgringilla Saksassa. Kilpailun voitti McLarenilla ajanut Alain Prost, jolle voitto oli kauden kuudes.

## Aika-ajo

Lauantaina ajetussa aika-ajossa ei kukaan 26 kuljettajasta pystynyt sateen takia parantamaan perjantaina ajamaansa aikaa. Siksi perjantaina ajettu aika määräsi lähtöjärjestyksen. Sadekelin renkailla ajetut kierrosajat olivat noin 20 sekuntia hitaampia kuin perjantaina ajetut. Useat kuljettajat pyörähtelivät radalla lauantaina, mutta mitään vakavampaa ei tapahtunut.

Paalupaikan sai Nelson Piquet ajalla 1.18,871, joka merkitsi 207,315 km/h keskinopeutta. Paalupaikka oli Piquet'n kahdeksas kauden aikana. Piquet'n vierestä starttasi Alain Prost, joka oli ainoa jolla oli vielä mahdollisuus uhata Niki Laudan mestaruutta. Seuraavat lähtöruudut valtasivat Patrick Tambay, Keijo Rosberg ja Michele Alboreto. Lauda starttasi ruudusta 15.

## Kilpailu

Rengasvalinta kilpailuun oli vaikea, sillä kovimmalle joutui oikea eturengas ja vasen takarengas. Kilpailu ajettiin kylmässä poutasäässä. Prost ampaisi heti startista johtoon ja hän pystyi pitämään kärkipaikkansa kaikki 67 kierrosta. Koska yhden kierroksen pituus oli 4&nbsp;542 metriä, oli kilpailun pituus 304,3 kilometriä. Prostin keskinopeus oli 191,751 km/h.

Niki Lauda ehti maaliin neljäntenä. Kilpailun 22. kierroksella hänelle oli käydä hullusti, sillä hän joutui ohitustilanteessa väistämään hitaampaa autoa. Paniikkijarrutuksen takia hänen autonsa pyörähti muutaman kierroksen, mutta hän pystyi jatkamaan kilpailua.

## Tulokset

## Muuta

*Paalupaikka: Nelson Piquet – 1.18,871
*Nopein kierros: Nelson Piquet ja Michele Alboreto – 1.23,146 (kierroksella 62)
*Niki Lauda saavutti 400 MM-pisteen rajan
*Alain Prost saavutti 200 MM-pisteen rajan
*Brabhamin 40:s kilpailun nopein kierros
*McLaren saavutti 900 MM-pisteen rajan
* Kilpailu lähetettiin Suomessa TV1:llä koosteena selostajana Juha Jokinen.
* Helsingin Sanomat 7.10.1984

## Tilanne ajajien MM-sarjassa

## Lähteet
Joseph Juran

**Joseph Moses Juran** (24. joulukuuta 1904 – 28. helmikuuta 2008) oli tuotantotalousvaikuttaja, joka kuuluu 1900-luvun laatujohtamisen keskeisiin nimiin. Hän syntyi Brăilassa, Romaniassa juutalaiseen perheeseen, mutta asui vuodesta 1912 Yhdysvalloissa.

Juran valmistui Minnesotan yliopistosta. Hänen veljensä oli tunnettu elokuvaohjaaja Nathan Juran, joka kuoli 95 vuoden ikäisenä 23. lokakuuta 2002. 

Vilfredo Pareton elämäntyöhön perehdyttyään Juran kehitti Pareton periaatteen.

*Juran Institute* perustettiin vuonna 1979. Juran julkaisi Japanissa ja Yhdysvalloissa lukuisia kirjoja, joista eräs on omaelämäkerta *Architect of Quality* (2003). Ohjaajaveljensä tavoin hän oli erittäin pitkäikäinen; hän menehtyi 103-vuotiaana kärsittyään aivoverenkiertohäiriön.

## Lähteet
Gustav Hartlaub

**Karel Johan Gustav Hartlaub** (8. marraskuuta 1814 Bremen – 29. marraskuuta 1900) oli saksalainen lääkäri ja eläintieteilijä.

Hartlaub opiskeli Bonnissa ja Berliinissä ja suoritti lääketieteen tohtorin oppiarvonsa Göttingenissä 1838. Hän avioitui Caroline H. Stachowin kanssa vuonna 1844. Hän alkoi vuonna 1840 perehtyä eksoottisiin lintulajeihin, jotka hän lahjoitti Bremenin luonnonhistorialliselle museolle. Hän kuvaili ja nimesi joitakin näistä lajeista ensimmäisenä, muun muassa mustatuppinokan. Yhdessä Cabaniksen kanssa Hartlaub perusti lintutieteellisen aikakauslehden *Journal für Ornithologie* vuonna 1852.

Vuonna 1857 hän teki retken Afrikkaan ja retken tuloksena syntyi Länsi-Afrikan linnustoa selvittävä teos *System der Ornithologie Westafrica’s* (1857), jossa hän kuvailee 758 lintulajia. Vuonna 1860 hän julkaisi Madagaskarin linnustoa esittelevän teoksen *Systematische übersicht der Vögel Madagascar's*. Yhdessä Otto Finschin kanssa hän tutki Polynesian linnustoa.

Useita lintuja on nimetty hänen kunniakseen: namibianfrankoliini (*Francolinus hartlaubi*), kanelisorsa (*Pteronetta hartlaubii*),  keniantrappi (*Lissotis hartlaubii*), namibianlokki (*Larus hartlaubii*), kenianturako (*Tauraco hartlaubi*), saotomenpöllönen (*Otus hartlaubi*), aarnitoko (*Tockus hartlaubi*), ruskoruostepyrstö (*Cercotrichas hartlaubi*), punasilmätimali (*Turdoides hartlaubii*), principenmedestäjä (*Anabathmis hartlaubii*), luhtapiispa (*Euplectes hartlaubi*) ja kolumbiankerttulitangara (*Dacnis hartlaubi*).

## Lähteet
Nathan Juran

**Nathan Juran** (1. syyskuuta 1907 – 23. lokakuuta 2002) oli yhdysvaltalainen elokuvaohjaaja. Hän syntyi Gura Humoruluissa, joka kuului vuoteen 1918 saakka Itävalta-Unkariin, mutta joka nyt sijaitsee Romaniassa.

Juran asui lähes koko ikänsä Yhdysvalloissa. Hänelle myönnettiin Oscar-palkinto vuonna 1942, ja hän oli jälleen ehdolla vuonna 1947. 

Juranin elokuvien joukkoon lukeutuvat *[[Jättiläisnaisen hyökkäys (vuoden 1958 elokuva)|Jättiläisnaisen hyökkäys]]* (1958), ''Sinbadin uudet seikkailut'' (1958) ja *Ensimmäiset miehet kuussa* (1964). 

Kuollessaan Kaliforniassa 23. lokakuuta 2002 Juran oli 95-vuotias. Myös hänen taloustieteilijäveljensä Joseph Juran oli varsin pitkäikäinen: hän eli kyllin kauan viettääkseen 100-vuotispäiväänsä jouluna 2004, ja menehtyi 103-vuotiaana.
Rannikkosääasemat

Suomen rannikon säätilannetta havainnoidaan 38 **rannikkosääasemalla**. Ilmatieteen laitos päivittää säätiedot rannikkosääasemilta 24–144 kertaa päivässä; kerran tunnissa -periaatteesta 10 minuutin havainnointitiheyteen. Kaikilta asemilta ilmoitetaan lämpötila sekä tuulen suunta ja nopeus. Osalta asemista ilmoitetaan lisäksi vallitseva säätila ja näkyvyys.

Ilmatieteen laitos lopetti vuonna 2025 Kökarin Bogskärin, Helsingin majakan, Raaseporin Jussarön ja Kristiinankaupungin majakan sääasemien toiminnan.

Ilmatieteen laitoksen keräämien havaintojen lisäksi esimerkiksi satamilla on paikoin omia automaattisia sääasemiaan, joiden tietoa käytetään paikallisen päätöksenteon pohjana.

## Nykyiset rannikkosääasemat

## Entisiä rannikkosääasemia

## Lähteet
Shine

**Shine** voi tarkoittaa:

* SHINE, festivaali Singaporessa
* LG Shine, matkapuhelin

## Musiikki
* Shine 2009, suomalainen elektronista popmusiikkia soittava yhtye
* Shine Guitars, kitaravalmistaja

### Albumit
* Shine (Cyndi Lauperin albumi)
* Shine (Edenbridgen albumi) 
* Shine (Estellen albumi)
* Shine (Elanin albumi)
* Shine (Fridan albumi) 
* Shine (Indican albumi)
* Shine (Joni Mitchellin albumi) 
* Shine (Luna Sean albumi)
* Shine (Mother Love Bonen albumi) 

### Kappaleet
* ”Shine” (Motörheadin kappale)
* ”Shine” (Tolmachevy Sistersin kappale)
* ”Shine” (Kwanin kappale)
* ”Shine” (Natália Kellyn kappale)
* "Shine" (Sopo Nižaradzen kappale)

## Sukunimenä
* Michael Shine (s. 1953), yhdysvaltalainen aitajuoksija
* Sandra Shine (s. 1981), unkarilainen pornonäyttelijä
Thirteen Senses

**Thirteen Senses** on brittiläinen indie rock-yhtye. Yhtye julkaisi syyskuussa 2004 albumin The Invitation, jolta löytyivät singlet: "Thru the Glass", "Do No Wrong", "Into the Fire" ja "The Salt Wound Routine". Heidän seuraava albumi, Contact, julkaistiin huhtikuussa 2007. Yhtyeen kolmas albumi ilmestyi heinäkuussa 2009.

## Albumit
* The Invitation (2004)
* Contact (2007)
* Crystal Sounds (2011)
* A Strange Encounter (2014)
PowerLine

**PowerLine** on suomalainen varustamo. Varustamon omistaa kauhavalainen Lillbacka Powerco Oy.

Varustamo lopetti liikennöinnin joulukuussa 2005, mutta aloitti sen uudelleen kesäkuussa 2009.

PowerLine on operoinut kahdella ro-ro-aluksella, jotka ovat vuonna 1977 rakennettu M/S Global Freighter ja vuonna 1978 rakennettu sisaralus M/S Global Carrier. Alukset ovat kulkeneet Suomen lipun alla. Sittemmin PowerLine liikennöi esimerkiksi M/S Global Carrierilla Turusta Ruotsin Oxelösundiin. Liikenne Turusta lopetettiin 2011 joulukuussa. Alukset myytiin ja ne päätyivät romutettavaksi.

Keväästä 2011 lähtien varustamo liikennöi Maltan lipun alla purjehtivalla M/S Balticalla Helsingistä Saksan Lyypekin Travemündeen. Marraskuussa 2011 varustamo keskitti liikennöintinsä tälle linjalle; aluksi liikennöitiin kahdella aluksella. Kesällä 2012 liikenteessä oli enää yksi alus. Sittemmin, M/S Baltican ollessa huollettavana telakalla loppuvuodesta 2012, linjaliikenne Helsingistä Travemündeen oli poikki tovin (marraskuun 19. päivästä 2012-).

## Lähteet

## Aiheesta muualla
*PowerLinen kotisivut
Philip Rabinowitz

**Philip Rabinowitz** (16. helmikuuta 1904 – 29. helmikuuta 2008) oli juoksija, joka pääsi 10. heinäkuuta 2004 Guinnessin ennätysten kirjaan maailman nopeimpana satavuotiaana. Hän kuoli 104 vuoden iässä vuonna 2008. 

Rabinowitz juoksi sadan metrin matkan ajassa 30,86 sekuntia. Vertailun vuoksi saman lajin miesten maailmanennätys on Usain Boltin saavuttama 9,58 sekuntia. 

Rabinowitz syntyi Liettuassa juutalaiseen perheeseen, mutta lähti 21-vuotiaana Etelä-Afrikkaan, johon hän asettui vakituisesti.
Mark Rakita

**Mark Semenovitš Rakita** (, s. 22. heinäkuuta 1938 Moskova) on entinen Neuvostoliittoa edustanut miekkailija ja olympiavoittaja. Hänen aseenaan oli säilä.

Rakita voitti säilämiekkailun joukkuekilpailussa olympiakultaa Tokiossa 1964 ja Méxicossa 1968. Henkilökohtaisen kilpailun olympiahopeaa hän saavutti Méxicossa. Vielä Münchenin 1972 olympialaisissa hän sai hopeaa joukkuekilpailussa.

Henkilökohtaisen maailmanmestaruuden Rakita voitti vuonna 1967 Montréalin MM-kilpailuissa. Kolme vuotta myöhemmin Ankaran MM-kilpailuissa hän sijoittui hopealle.

## Lähteet
* 
* 
* sports123.com: miekkailun arvokisatilastoja
Adobe After Effects

**Adobe After Effects** on Adobe Systemsin kehittämä videonmuokkausohjelma, jolla tehdään digitaalisia kuvakompositioita ja erikoistehosteita. Ohjelma on tarkoitettu ammattilaiskäyttöön. Logiikaltaan se muistuttaa Photoshopia, lopullinen kuvakompositio kootaan useista päällekkäisistä kuvaraidoista eli tasoista (layers), joita voidaan animoida ja sekoittaa keskenään. Adobe After Effectsiä käytetään paljon tv-, musiikkivideo- ja elokuvatuotannossa.  

After Effectsiin on saatavilla runsaasti liitännäisohjelmia, joista tunnetuin lienee Trapcoden Shine-tehoste, jota käytetään runsaasti elokuvissa ja mainoksissa. Osa liitännäisistä toimii myös Adobe Premiere Pro -ohjelmistossa.

## Lähteet